Public procurement notice: Contract Award Notice
Published: 2021-06-07
Buyer: Erhvervsstyrelsen
Country: DK
Contract type: Services
Procedure: Negotiated without a prior call for competition
CPV classification: 72232000: Development of transaction-processing software
Estimated value: 50000000 DKK
Award criteria: Lowest price

Technical requirements: Der er forsat et presserende behov for at implementere ændringer af eksisterende og udvikling af nye kompensationsordninger vedtaget af Folketinget som følge af COVID-19-pandemien. Erhvervsstyrelsen har derfor indgået en ny kontrakt om udvikling, vedligehold og videreudvikling af den omfattende
kompensationsordningssystemportefølje. Den fortsatte udvikling, vedligehold og videreudvikling er alt afgørende for at kunne understøtte udbetalinger til borgere og virksomheder på baggrund af COVID-19-kompensationsordningerne.
Erhvervsstyrelsen har tildelt en kontrakt angående udvikling, vedligehold og videreudvikling af COVID-19-systemer til understøttelse af kompensationsordningerne i Erhvervsstyrelsen.
- Område 1: Indkøb af udvikling og test af eksisterende og nye it-løsninger inden for kompensationsordningerne, samt tilpasninger i grænseflader i egne eller andre myndigheders applikationer. Dette inkluderer også muligheden for at anvende andre myndigheders data til kontrol og tilsyn.
- Område 2: Indkøb af medarbejdere i funktioner, der arbejder med systemudvikling af kompensationsordningerne, som normalt vil blive varetaget af Erhvervsstyrelsens egne medarbejdere.
- Område 3: Indkøb af facilitering af den agile metode samt modeller til machine learning i forhold til kompensationsordningerne.
- Område 4: Vedligehold, videreudvikling og support af eksisterende it-systemer inden for Erhvervsstyrelsens øvrige portefølje, som er særlig kritisk i forhold til opretholdelse af stabil drift på kompensationsordningerne.
Erhvervsstyrelsen har tidligere truffet beslutning om at bruge alle disponible ressourcer på det løbende arbejde med udvikling, vedligehold og videreudvikling af systemporteføljen til understøttelse af COVID-19-kompensationsordningerne, da det har været, og fortsat er, samfundskritisk at få udbetalinger igangsat og gennemført hurtigst muligt. Det har af denne grund ikke været muligt samtidig at opretholde det sædvanlige og fornødne dokumentationsniveau under udviklingsarbejdet.
De medarbejdere hos leverandøren, der har udviklet og vedligeholdt systemporteføljen hidtil, har således alene den fornødne viden til at håndtere disse systemer, og det er Erhvervsstyrelsens vurdering, at det med det nuværende dokumentationsniveau, ikke er muligt at gennemføre en konkurrenceudsættelse af kontrakten. Mulighederne for at udfærdige udbudsmateriale og herefter gennemføre en udbudsforretning har indtil videre ikke været til stede, når der samtidigt har været et samfundskritisk behov for at udbetalingerne fra kompensationsordningerne gennemføres så hurtigt som muligt.
En afgørende forudsætning for at kunne videreudvikle de eksisterende ordninger er, at leverandøren har den tekniske indsigt i systemernes kode, integrationer, funktionalitet osv. Da ordningerne er udviklet af leverandøren, og da der endnu ikke foreligger sædvanlig dokumentation for ordningerne, jf. ovenstående, er det alene medarbejderne hos leverandøren, der har etableret ordningerne, der i en periode fremover indtil der tilvejebringes den fornødne dokumentation, kan gennemføre arbejdet med ordningerne. Tilsvarende er der betydelige krav til interoperabilitet mellem ordninger og forskellige myndigheders egne løsninger, der igen forudsætter indgående kendskab til ordningernes kodning, for at nyudvikling kan administreres og afvikles sammen med eksisterende ordninger med det tempo, som er nødvendigt for at begrænse de negative konsekvenser, som COVID-19-pandemien har for samfundsøkonomien.
Af disse grunde er det for nuværende umuligt for andre økonomiske aktører at videreføre arbejdet med at videreudvikle og vedligeholde eksisterende kompensationsordninger samt udvikle nye ordninger til den tid og kvalitet, som ordningernes formål forudsætter.
Der foreligger dermed ikke et rimeligt alternativ til den valgte fremgangsmåde og tilsvarende foreligger der ikke en kunstig indskrænkning af konkurrencevilkårene, jf. udbudsloven § 80, stk. 4, da indholdet i ordningerne er bestemt af Folketinget.
Den manglende dokumentation er ikke udtryk for et ønske om at skabe en situation med leverandør lock-in, men derimod en konsekvens af den travlhed, der hidtil har været forbundet med arbejdet, samt det faktum, at pandemien til stadighed sætter danske myndigheder, virksomheder og borgere under et betydeligt pres. Erhvervsstyrelsen arbejder fortsat intensivt med at få opbygget den nødvendige dokumentation, og forventer som følge heraf, at bringe kontrakten eller dele heraf i miniudbud under Erhvervsstyrelsens it-rammeaftale 2020-2024 inden udgangen af 2021.
Kontraktparadigmet er Erhvervsstyrelsens it-rammeaftale 2020-2024, dels for at sikre en effektiv kontraktindgåelsesproces, dels for at sikre konkurrencedygtige vilkår og priser henset tildelingsmetoden.
Samlet set er det Erhvervsstyrelsens vurdering, at betingelserne i udbudslovens § 80, stk. 3, nr. 2 og stk. 4 er opfyldt.


Winner: Nine A/S
Award value: 50000000
Number of bids: 1